b'\n_START_ARTICLE_\nBitka za Phu Tong Hoa\n_START_SECTION_\nZgodovina\n_START_PARAGRAPH_\n1. \xc4\x8deta I. bataljona 3. tujskega pehotnega polka (3 \xc4\x8dastniki in 101 mo\xc5\xa1tva) so bili nastanjeni v prednji operativni bazi v Phu Tong Hou, ki je bilo ena izmed opori\xc5\xa1\xc4\x8d, s katero so Francozi nadzirali 3. kolonialno cesto. Opori\xc5\xa1\xc4\x8de je bilo nastanjeno na vrhu hriba, opremljeno z zemeljskimi nasipi, manj\xc5\xa1im minskim poljem, bambusnimi ovirami,... Zunanje kote opori\xc5\xa1\xc4\x8da so branili s pomo\xc4\x8djo bambusno-zemeljskih bunkerjev, medtem ko so znotraj opori\xc5\xa1\xc4\x8da imeli ope\xc4\x8dnate zgradbe. Od te\xc5\xbeke oboro\xc5\xbeitve so imeli na voljo dva 37-mm topova, en 81-mm ter dva 61-mm minometa._NEWLINE_Pono\xc4\x8di 25. julija sta opori\xc5\xa1\xc4\x8de napadla dva bataljona Viet Minha, ki sta bila podprta s 37 in 75-mm topovi, minometi in mitraljezi. Po artilerijskemu obstreljevanju, ki se je za\xc4\x8delo ob 19:00, so Vietnamci uspeli uni\xc4\x8diti del zahodnega zidu in zadeti francoski \xc5\xa1tab; ubita sta bila najvi\xc5\xa1ja \xc4\x8dastnika. Po 15 minutah obstreljevanja so poslali v napad \xc4\x8dlove\xc5\xa1ke valove; skoraj 4 ure so se vrstili vietnamski napadi in francoski protinapadi. Okoli 23:00 so Vietnamci prekinili napad, pobrali ve\xc4\x8dino svojih padlih in vse ranjence in se vrnili v d\xc5\xbeunglo. Legionarji so naslednji dan v \xc5\xbei\xc4\x8dnih ovirah na\xc5\xa1li 89 vietnamskih trupel; v boju pa so sami imeli 23 padlih in 48 ranjenih._NEWLINE_\xc5\xa0ele po treh dneh je uspelo Francozom poslati okrepitev iz Cao Banga.'